**HAJDÚHADHÁZ VÁROS ÖNKORMÁNYZATA KÉPVISELŐ-TESTÜLETÉNEK**

**14/2019.(V.30.) önkormányzati rendelete**

**a 2018. évi költségvetési zárszámadásáról**

Hajdúhadház Város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdésének a) és f) pontjában meghatározott feladatkörében eljárva, az államháztartásról szóló 2011. évi CXCV. törvény 91. § (1) bekezdésében meghatározott jogkörében eljárva, Hajdúhadház Város Önkormányzata Képviselő-testülete Pénzügyi Bizottsága véleményének kikérésével a 2018. évi költségvetési zárszámadásáról a következőket rendeli el

**1. §**

(1) Az önkormányzat képviselő-testülete a 2018. évi költségvetés végrehajtásáról szóló zárszámadást

**5 400 704 E Ft** Költségvetési bevétellel

**3 853 593 E Ft** Költségvetési kiadással

összegyenlegét tekintve

**1 547 111 E Ft** maradvánnyal hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az 1. számú mellékletben foglaltaknak megfelelően fogadja el.

(3) Az Önkormányzat és intézményei bevételeinek és kiadásainak előirányzat-csoportok, kiemelt előirányzatok és azon belül kötelező feladatok, táblázatos és szöveges indoklással is alátámasztott adatait a 4-12. számú mellékletek szerint fogadja el.

(4) A működési bevételek és kiadások, valamint a tőkejellegű bevételek és kiadások

mérlegét a 2. sz. és a 3. sz. melléklet szerint fogadja el.

**2. §**

A képviselő-testület az Önkormányzat 2018. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait 3. sz. melléklet szerint hagyja jóvá.

(2) Az önkormányzat, polgármesteri hivatal bevételi és kiadási előirányzatainak teljesítését a 4. sz. és 5. sz. mellékletekben foglaltaknak megfelelően hagyja jóvá.

(3) A költségvetési szervek bevételi és kiadási előirányzatainak teljesítését a 6-12. sz. mellékletekben foglaltaknak megfelelően hagyja jóvá.

(4) A képviselő-testület a költségvetési szervek pénzeszköz változását a 13. mellékletnek megfelelően, maradványát a 25. sz. mellékletnek megfelelően hagyja jóvá, illetve engedélyezi.

(5) Az önkormányzat és az által irányított költségvetési szervek 2018. évi létszámát 247 főben határozza meg.

(6) Az önkormányzat 2018. december 31-i állapot szerinti vagyonát az 15-21. sz. mellékletek szerint állapítja meg.

(7) Az adósságállomány alakulását lejárat, eszközök, bel-és külföldi hitelezők szerinti bontásban a 2018. december 31-i állapot szerint az 22. sz. melléklet alapján fogadja el.

(8) A képviselő-testület a Hajdúhadház Város Önkormányzatának a Stabilitási tv. 3.§ bekezdése szerinti adósságot keletkeztető ügyletekből fennálló kötelezettségeinek teljesülését a 23. sz. melléklet szerint hagyja jóvá.

(9) Az önkormányzat által adott közvetett támogatásokat a 24. sz. melléklet szerint fogadja el.

(10) Az önkormányzat tulajdonában lévő befektetett pénzügyi eszközök állományának alakulását a 26 a – c mellékletek szerint fogadja el.

(11) A többéves kihatással járó döntésekről szóló kimutatást a 27. sz. melléklet szerint hagyja jóvá.

**3. §**

A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, a költségvetési szervek vezetőit a rendelet kihirdetését követő 15 napon belül írásban értesítse.

**5. §**

(1) Ez a rendelet 2019. május 31. napján lép hatályba

(2) Hatályát veszti az önkormányzat 2018. évi költségvetéséről szóló 8/2018. (II.15.) számú önkormányzati rendelet.

     dr. Kiss Katalin                                                                                         Csáfordi Dénes

               jegyző                                                                                                polgármester

**Záradék**

Ez a rendelet a Hajdúhadházi Polgármesteri Hivatal hirdetőtáblájára történő kifüggesztéssel kihirdetve.

Hajdúhadház, 2019. május 30.

dr. Kiss Katalin

       jegyző